Η ΡΙΝΤΕΝΚΟ ΑΝΩΝΥΜΟΣ ΕΜΠΟΡΙΚΗ ΚAI ΣΥΜΜΕΤΟΧΙΚΗ ΕΤΑΙΡΕΙΑ (η «Εταιρεία») γνωστοποιεί στο επενδυτικό κοινό ότι  η Γενική Συνέλευση της ισπανικής θυγατρικής εταιρείας, Ridenco Spain SAU, αποφάσισε τη λύση και εκκαθάριση της εταιρείας λόγω αρνητικών ιδίων κεφαλαίων. Οι επιπτώσεις από την εν λόγω απόφαση: (α) Σε επίπεδο Εταιρείας, εκτιμώνται ότι θα είναι μηδαμινές, καθώς οι απαιτήσεις από την θυγατρική ήταν της τάξης των 27 χιλ περίπου και οι ετήσιες απώλειες εσόδων από την παροχή συμβουλευτικών υπηρεσιών προς αυτή δεν θα υπερβούν τις 14 χιλ. περίπου. Σημειώνεται επίσης ότι η Εταιρεία στις 30.6.2011 προέβη σε πλήρη διαγραφή της επένδυσής της στην εν λόγω θυγατρική. (β) Σε επίπεδο Ομίλου, δεν είναι δυνατόν να εκτιμηθούν κατά τον χρόνο σύνταξης της παρούσας, καθώς η εν λόγω θυγατρική  συνεχίζει τη λειτουργία της με ένα εκπτωτικό κατάστημα (outlet). Σημειώνεται ότι τις 30.6.2011 είχε πραγματοποιήσει το 5,28% του Κύκλου Εργασιών και το 5,66% των αρνητικών αποτελεσμάτων μετά από φόρους του Ομίλου. Η Εταιρεία θα επανέλθει με νεώτερη ανακοίνωση της για τις επιπτώσεις σε επίπεδο Ομίλου σε εύθετο χρόνο μόλις καταστεί εφικτή μια τέτοια εκτίμηση.

